સાલી, આ તે કેવી ટ્રેઝડી? સભ્યતા જાળવું તો ઘરવાળીને જ ભૂતાવળ લાગે. આમ કરતા ૨૦૧૨ નું વર્ષ બેઠું. નૂતન વર્ષની ઉગતી ઉષાએ મેં ભગવાનને પ્રાર્થના કરી કે, “હે પ્રભુ! તું આ લોકોને માફ કરજે. કારણ કે આ લોકો જાણતા નથી કે સભ્યતા શું છે.” બાળકો ફરીથી બીતાં-બીતાં નવા વર્ષે પગે લાગ્યાં. માં-બાપને પગે લાગ્યો તો ‘ફાટી-મૂઆ’ ના મીઠા આર્શીવાદ મળ્યા. તમે માનશો નહિ ગોડસેની ગોળી ખાધા વિના મારા મોઢામાંથી ‘હે રામ’ નો ઉદગાર નીકળી ગયો.